
ДО
ОБЩИНСКИ СЪВЕТ
БУРГАС
Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица в недвижим имот, представляващ УПИ I-84, 162 в кв. 10 по плана на в.з. „Росенец“, землище кв. Крайморие, гр. Бургас, съответен на ПИ с идентификатор 07079.832.329 по одобрените КККР на гр. Бургас, чрез продажба на общинската идеална част от имота

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявлениe с вх.№ 94-01-27554/28.08.2020 г. подадено от Ж. Н. Я.-Н., К. Н. Г., Е. Д. Г. и Ч. И. Н., за прекратяване на съсобственост в недвижим имот, представляващ УПИ I-84, 162 в кв. 10 по плана на в.з. Росенец, землище кв. Крайморие, гр. Бургас, чрез изкупуване на общинската идеална част от него при равни квоти.
Приложен е Нотариален акт за собственост на недвижим имот, вписан в Служба по вписванията–Бургас с № 197, том 2, дело № 435, вх. Рег. №859/30.01.2020 г., легитимиращ К. Н. Г. и Е. Д. Г. като собственици на 975/1329 кв. метра ид. части от УПИ I-84, 162 в кв. 10 по плана на в.з. Росенец, землище кв. Крайморие, гр. Бургас, целият с площ 1329 кв.м и Ж. Н. Я.-Н. и Ч. И. Н. като собственици на 325/1329 кв. метра ид. части от цитираният имот.
По кадастрална карта и кадастрални регистри на гр. Бургас, последно изменени със Заповед №18-655-22.01.2018 г. на Началник на СГКК-Бургас, цитираният УПИ е съответен на ПИ с идентификатор 07079.832.329, целият с площ 1329 кв. метра.
Съгласно комбинирана скица-извадка с №268/31.07.2019 г., издадена от Дирекция „Устройство на територията“ при Община Бургас, презаверена на 02.09.2020 г., УПИ I-84,162 в кв. 10 по ПУП-ПРЗ на в.з. „Росенец“, земл. кв. Крайморие, гр. Бургас, одобрен със Заповед №136/21.02.1991 г. на ОНС-гр. Бургас, е с площ 1329 кв. метра.
Разликата до пълната площ на УПИ I-84, 162 в кв. 10 по плана на в.з. Росенец, землище кв. Крайморие, гр. Бургас, в размер на 29/1329 кв.м ид.ч. от имота, е собственост на Община Бургас, съгласно Акт за частна общинска собственост №1959/21.01.2000 г., вписан в Служба по вписванията–Бургас с № 283, том 6, Вх. рег.№ 13018 от 21.08.2007 г.
Искането за прекратяване на съсобственост с Община Бургас е разгледано на 08.10.2020 г. в комисия, назначена с моя Заповед № 814/01.04.2020 г., която е изразила становище, че общинската идеална част не отговаря на изискванията на чл.19 от ЗУТ за обособяване на самостоятелен урегулиран поземлен имот и са налице условията за прекратяване на съществуващата съсобственост между Община Бургас и заявителите в УПИ I-84, 162 в кв. 10 по плана на в.з. Росенец, землище кв. Крайморие, гр. Бургас, одобрен със Заповед № 136/21.02.1991 г. на Председателя на ИК на ОНС–гр. Бургас, целият с площ 1329 кв.м, съответен на ПИ с идентификатор 07079.832.329 и с площ 1329 кв.м по КККР на гр. Бургас, одобрени със Заповед № 18-9-30.01.2009 г. на Началника на СГКК–гр. Бургас, последно изменени със Заповед №18-655-22.01.2018 г. ма Началника на СГКК-Бургас, чрез продажба на общинската идеална част в размер на 29/1329 кв.м ид.ч. от имота по реда на чл.36, ал.1, т.2 от Закона за общинската собственост.
В изпълнение разпоредбите на чл. 41, ал. 2 от ЗОС, във връзка с чл. 22, ал. 3 от ЗОС е възложено на независим оценител на имоти, изготвяне на пазарна оценка на общинските 29/1329 кв. метра ид. части от посочения имот, която е определена в размер на 1010 (хиляда и десет) лева, без ДДС.
  Данъчната оценка за общинските 29/1329 кв.м ид.ч. от УПИ I-84, 162 в кв. 10 по плана на в.з. Росенец, землище кв. Крайморие, гр. Бургас, целият с площ 1329 кв.м, съответен на ПИ с идентификатор 07079.832.329 по одобрените КККР на гр. Бургас, е в размер на 644,67 лева.
Имотът не е включен в Годишната програма за управление и разпореждане с общинската собственост на Община Бургас за 2020г., приета с Решение по т. 4 от проведеното на 28.01.2020г. заседание на Общински съвет – Бургас (Протокол №6) по реда на чл. 8, ал. 9 от ЗОС, поради което същата е необходимо да бъде допълнена в Раздел ІІ, т. 3 „ Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с цитирания имот.
С оглед на гореизложеното и в изпълнение на правомощията ми по чл. 64, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение на комисията, назначена с моя Заповед № 814/01.04.2020 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните
РЕШЕНИЯ:
[bookmark: _GoBack]1. Допълва Програмата за управление и разпореждане с общинската собственост на Община Бургас за 2020 г., приета с Решение по т. 4 от дневния ред на проведеното на 28.01.2020г. заседание на Общински съвет – Бургас (Протокол №6), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общинската идеална част“ с недвижим имот, представляващ 29/1329 кв.м ид. ч. от УПИ I-84, 162 в кв. 10, целият с площ 1329 кв.м, по плана на в.з. Росенец, землище кв. Крайморие, гр. Бургас, отреден „за вилно строителство“, отразен в КК на гр. Бургас, като ПИ с идентификатор 07079.832.329 и площ 1329 кв.м, актуван с Акт за частна общинска собственост №1959/21.01.2000 г., вписан в Служба по вписванията–Бургас с № 283, том 6, Вх. рег.№ 13018 от 21.08.2007 г.
2. Да се прекрати съсобствеността между Община Бургас и Ж. Н. Я.-Н., Ч. И. Н., К. Н. Г. и Е. Д. Г., чрез продажба на общинските 29/1329 (двадесет и девет от хиляда триста двадесет и девет) кв.м ид.ч. от УПИ I-84, 162 (едно римско, отреден за имот с планоснимачен номер осемдесет и четири, сто шестдесет и две) в кв. 10 (десет) по действащия ПУП-ПРЗ на в.з. Росенец, землище кв. Крайморие, гр. Бургас, одобрен със Заповед № 136/21.02.1991 г. на Председателя на ИК на ОНС–гр. Бургас, целият с площ 1329 (хиляда триста двадесет и девет) кв.м, с отреждане „за вилно строителство“, при граници: север – улица, изток –УПИ II-83, юг –УПИ V-89,  запад –улица, съответен на ПИ с идентификатор 07079.832.329 (нула седем нула седем девет точка осем три две точка три две девет) и с площ 1329 (хиляда триста двадесет и девет) кв.м по КККР на гр. Бургас, последно изменени със Заповед № 18-655-22.01.2018 г. на Началника на СГКК–гр. Бургас, при съседи: 07079.832.89, 07079.832.90, 07079.832.83, 07079.832.175, за сумата от 1010 (хиляда и десет) лева, без ДДС.
Приложения: Заявление с вх.№ 94-01-27554/28.08.2020 г. в Община Бургас, подадено от Ж. Н. Я.-Н., К. Н. Г., Е. Д. Г. и Ч. И. Н.; Акт за частна общинска собственост №1959/21.01.2000 г.; Нотариален акт за собственост на недвижим имот, вписан в Агенция по вписванията-Бургас под № 197, том 2, дело № 435, вх. Рег. №859/30.01.2020г; Скица, издадена от СГКК–гр. Бургас, за ПИ с идентификатор 07079.832.329 по КККР на гр. Бургас; Комбинирана скица-извадка от ПУП-ПРЗ с изх.№285/27.08.2019 г., издадена от дирекция „Устройство на територията“ при Община Бургас, за УПИ I-84, 162 в кв. 10 по действащия ПУП-ПРЗ на в.з. Росенец, землище кв. Крайморие, гр. Бургас; Протокол от 08.10.2020 г. на комисия, назначена със Заповед № 814/01.04.2020 г. на Кмета на Община Бургас; Експертна оценка за определяне на пазарната стойност на имота, изготвена от правоспособен независим оценител на недвижими имоти; Удостоверение за данъчна оценка, издадено от дирекция „Местни приходи от данъци, такси и реклама“ при Община Бургас.

